Jeffrey Little

Jeffrey Ahmad Maikel atau dikenali sebagai Jeffrey Little (lahir 16 Oktober 1980) merupakan seorang pemuzik, penerbit rakaman dan ahli perniagaan Malaysia kacukan Melayu dan Inggeris. Beliau merupakan salah seorang pengasas dan ahli kumpulan Prana yang mana beliau merupakan pemain meja pusingnya, bersama adiknya, Jeremy yang merupakan pemain dram. Bersama kumpulan ini, beliau merakamkan tiga album - Have A Nice Jay Walk (2001), Greenhouse Effect (2003) dan Disc 03 (2005).
 
Dilahirkan di England kepada bapa berketurunan Inggeris dan ibu berbangsa Melayu, Jeffrey bersama adiknya, Jeremy Little menubuhkan syarikat rakaman Laguna Music pada 2002 yang menaungi Seven Collar T-Shirt, Estrella, Pure Vibracion dan Guba Rawantas. Dua beradik ini juga mengendalikan studio rakaman mereka, Greenhouse Studio di Ampang, Selangor di mana Jeffrey mengendalikan penerbitan studio, manakala adiknya mengendalikan pemasaran dan pengedaran.

Diskografi

Sebagai penerbit
 Greenhouse Effect (2003) - Prana
 Drones (2004) - Seven Collar T-Shirt
 Disc 03 (2005) - Prana
 Estrella (2007) - Estrella
 Love & Peace (2009) - Pure Vibracion
 The Great Battle (2009) - Seven Collar T-Shirt
 Hilang (2012) - Guba
 Love The Mission (2013) - Lab The Rat
 Keep On Movin (2014) - Joe PV
 Bare Bones (2015) - Halfway Kings
 Murder (2018) -  Seven Collar T-Shirt

Rujukan

Pautan luar
 

Kelahiran 1980
Orang hidup
Orang Malaysia berketurunan Melayu
Muslim Malaysia
Orang Malaysia berketurunan Inggeris
Pemuzik Malaysia
Penerbit rakaman Malaysia
Ahli perniagaan Malaysia